এদিকে চলতি মাসের মধ্যেই জাতীয় ঐক্য প্রক্রিয়াকে বেগবান করতে পুরো মাসজুড়ে বিভিন্ন কর্মসূচি নিয়েছেন সংশ্নিষ্ট নেতারা। বিভাগীয় ও জেলা পর্যায়ে সভা-সমাবেশ করার পরিকল্পনাও নিয়েছেন তারা। আগামী ১৮ সেপ্টেম্বর খুলনার শহীদ হাদিস পার্কে যুক্তফ্রন্ট ও গণফোরামের সমাবেশের পর চাঁদপুরে একটি সমাবেশের চিন্তা রয়েছে তাদের। বিএনপির অংশ নেওয়ার বিষয়ে সিদ্ধান্ত না হলেও এসব কর্মসূচিতে তারাও সমর্থন দেবেন। আর ২২ সেপ্টেম্বর রাজধানীর সোহরাওয়ার্দী উদ্যানে জাতীয় ঐক্য প্রক্রিয়ার ব্যানারে আয়োজিত সমাবেশে ঐক্য প্রক্রিয়ায় যুক্ত রাজনৈতিক দলগুলোর এক প্ল্যাটফর্মে ওঠার সম্ভাবনা রয়েছে বলে জানিয়েছেন যুক্তফ্রন্টের এক নেতা।